
VENDIM
Nr. 2, datë 30.11.2019

PËR DISA NDRYSHIME NË VENDIMIN NR.1, DATË 29.11.2019, TË KOMITETIT NDËRMINISTROR TË EMERGJENCAVE CIVILE, “PËR CAKTIMIN E DREJTUESVE QENDRORË TË OPERACIONIT PËR MENAXHIMIN E FATKEQËSISË NATYRORE NË QARQET DURRËS DHE TIRANË”

Në mbështetje të nenit 19, të ligjit nr.45/2019, “Për mbrojtjen civile”, dhe të vendimit nr.750, datë 27.11.2019, të Këshillit të Ministrave, “Për shpalljen e gjendjes së fatkeqësisë natyrore në qarqet Durrës, Lezhë dhe Tiranë”, Komiteti Ndërministror i Emergjencave Civile, në zbatim të masave të marra pas shpalljes së fatkeqësisë natyrore në qarkun e Durrësit, Lezhës dhe të Tiranës, i mbledhur sot më 30.11.2019,

VENDOSI:

Në vendimin nr.1, datë 29.11.2019, të Komitetit Ndërministror të Emergjencave Civile, të bëhen këto ndryshime:
1. Në pikën 1, pas emërtimit “... Durrësit ...” shtohen “..., Tiranës dhe Lezhës...”.
2. Pas pikës 2 shtohen pikat 2/1 dhe 2/2, me këtë përmbajtje:
“2/1. Caktimin e z. Ermira Gjeçi, me detyrën e të deleguarit të KNEC-së për Qarkun Tiranë për çështjet operacionale.
“2/2. Caktimin e z. Etjen Xhafaj, me detyrën e të deleguarit të KNEC-së për Qarkun Lezhë për çështjet operacionale.
[bookmark: _GoBack]3. Në pikën 3, shprehja “... Qarkun Durrës...” zëvendësohet me fjalët “... përkatësisht për qarqet Durrës, Lezhë dhe Tiranë...”.
4. Në pikën 4, pas referencës “2” shtohen “2/1” dhe “2/2”.
5. Kudo në vendim fjalët “... qarkun/qet e Durrësit dhe Tiranës ...” zëvendësohen me “... qarkun/qet e Durrësit, Lezhës dhe Tiranës...”.
Ky vendim hyn në fuqi menjëherë.

